70 
og Skymængden, der paa Baadrejserne kun foretoges 3 
Gange daglig, bleve nu foretagne hver 3die Time hele Etmaalet 
rundt. Temperaturen af Sneoverfladen, Klippeoverfladen, 12 og 
20 Tommers Dybde i Klippen, observeredes 2 Gange daglig. 
Vi foretog ingen Maaling af Nedbør, fordi der altid var 
meget stærkt Snefog, saa at det vilde have været umuligt at 
komme til noget Resultat over, hvor megen Sne, der maatte 
tilskrives Snefald eller Snefog. De magnetiske -Variations- 
Aflæsninger foretoges hver Time i Etmaalet undtagen Kl. 3 og 
4 Form. Paa Terminsdagene, nemlig den Iste og 154е i hver 
Maaned, foretoges Observationerne hver dte Minut i 2 Gange 4 
Timer, der hver Gang blev forrykket, samt Observationer hver 20de 
Secund i den af den internationale Polarcommission bestemte 
Time. Vandstandsmaalingerne foreloges af Tolkene hver 10de 
Minut i Løbet af с. 11/2 Time omkring de Høj- og Lavvande, der 
faldt mellem Kl. 5 Form. og 10 Efim. Tolkene foretog disse om- 
stændelige og ofte anstrengende Observationer med en beundrings- 
værdig Paapassenhed og Nøjagtighed. Udgangspunktet for Vand- 
standsmaalingerne er sat i Forbindelse med et Mærke, der er ind- 
støbt i Klippen mellem Beboelseshuset og det magnetiske Hus 
til Variationsundersegelser. Dette Mærke, der bestaar af en 
Jernbolt, der med Bly er nedstøbt i et dybt Hul, er i en Højde 
over Middelvandstand af 19,93 Fod. Ved Hjælp heraf vil man, 
naar man senere atter foretager Vandstandsmaalinger, kunne faa 
Vished for, om Landet virkelig synker, som almindelig paastaaet. 
Endvidere foretoges astronomiske Observationer, absolute 
Bestemmelser af Magnetismen, samt Nordlysiagttagelser. 
For at komme til Kundskab om Storisens Bevægeise var 
allerede ved vor Ankomst om Sommeren oprettet Stationer, hvor 
Vind- og Isforholdene bleve regelmæssigt iagltagne to Gange 
i Etmaalet. Disse Stationer vare Kagsımiut, Sydpreven eller 
Sagdlek og Pamiagdluk, og lagttagelserne foretoges godhedsfuldt 
af de derværende Udliggere i de 2 Aar, vi vare deroppe. 
